Rèpublik Rakyat Cina - Howling Pixel\nRèpublik Rakyat Cina nakeuh saboh neugara nyang na di Asia Timu.\nPeuta China,ijo tuha nakeuh wilayah geumeukuwasa, ijo muda nakeuh wilyah geuklaim\nBeunagi wilayah China\nWilayah nyang geukuwasa lé Cina nakeuh 33 propinsi deungon klaim ateuh Taiwan seubagoë propinsi keu-33. Na cit propinsi otonomi nyang khaih keu sukèë-sukèë ubit (limöng boh). Nibak nyan na peuët boh banda rayek nyang kuwasajih lansông u kuwasa pusat. Wilayah-wilayah nyan biasa geukheun seubagoë wilayah Cina Darat, nyang han tamöng wilayah Hong Kong, Makèë, ngon Taiwan.\n1 Anhui 安徽\n2 Fujian 福建\n3 Gansu 甘肃\n4 Guangdong 广东\n5 Guizhou 贵州\n6 Hainan 海南\n7 Hebei 河北\n8 Heilongjiang 黑龙江\n9 Henan 河南\n10 Hubei 湖北\n11 Hunan 湖南\n12 Jiangsu 江苏\n13 jiangxi 江西\n14 Jilin 吉林\n16 Liaoning 辽宁\n17 Qinghai 青海\n18 Shaanxi 陕西\n19 Shandong 山东\n20 Shanxi 山西\n21 Sichuan 四川\n22 Taiwan 台湾\n23 Yunnan 云南\n24 Zhejiang 浙江\nWilayah Otonomi (自治区)\n25 Guangxi 广西壮族自治区\n26 Mongolia Dalam 内蒙古自治区\n27 Ningxia 宁夏回族自治区\n28 Xinjiang 新疆维吾尔自治区\n29 Xizang (Tibet) 西藏自治区\nBanda Rayek (直辖市)\n30 Beijing 北京市\n31 Chongqing 重庆市\n32 Shanghai 上海市\n33 Tianjin 天津市\nWilayah Kuwasa Husoh (特别行政区)\n34 Hong Kong 香港特別行政區\n34 Macau 澳門特別行政區\nChongqing nakeuh saboh banda rayek di teungoh nanggroë Cina nyang langsông tundôk bak pusat. Masa Qing awai, wilayah Chongqing jitamong lam propinsi Sichuan. Jinoë Chongqing meuceuë ngon propinsi Sichuan, Guizhou, Hunan, Hubei ngon Shaanxi.\nGansu nakeuh saboh propinsi di Rèpublik Rakyat Cina. Propinsi nyoë meuceuë deungon propinsi Mongolia Dalam, Ningxia, Xinjiang, Qinghai, Sichuan ngon Shaanxi bak sagoë dalam nanggroë Cina, nibak nyan propinsi nyoë meuceuë cit ngon nanggroë Mongolia (Mongolia Luwa) di sagoë ujông tunong. Nang nanggroë Gansu nakeuh banda Lanzhou.\nGuangdong nakeuh saboh propinsi di teunggara Cina. Propinsi Guangdong meuceuë deungon Guangxi, Hunan, Jiangxi ngon Fujian. Nang nanggroë Guangdong nakeuh banda Guangzhou. Banda Guangzhou nakeuh nang nanggroë propinsi di China nyang paléng toë deungon duwa boh Wilayah Otonomi Khusuih di Cina nakeuh Xianggang atawa nyang leubeh ta turi deungon nan Hongkong, saboh teuk nakeuh Aomen nyang leubeh ta turi deungon nan Makèë (Macau).\nGuangxi nakeuh saboh propinsi di seulatan Cina. Propinsi Guangxi meuceuë deungon propinsi Yunnan, Guizhou, Hunan ngon Guangdong. Ceuë deungon luwa Cina nakeuh deungon Vietnam di seulatan. Propinsi Guangxi na meuceuë cit ngon la'ôt nakeuh lhôk Tonkin.\nNang nanggroë propinsi nyoë nakeuh banda Nanning.\nGuangzhou (Bahsa China: 广州/廣州, Bahsa Mandarin Pinyin: Guǎngzhōu, Bahsa Guangdong Jyutping: Gwong² zau1, Cantonese Yale: Gwóngjàu) nakeuh saboh banda di teunggara China nyang meusigoë jeut keu nang nanggroë propinsi Guangdong.\nGuizhou nakeuh saboh propinsi di Cina. Propinsi Guizhou meuceuë deungon propinsi Sichuan, Yunnan, Guangxi, Hunan, ngon banda rayek Chongqing. Nang nanggroë propinsi Guizhou nakeuh banda Guiyang.\nHainan nakeuh saboh propinsi di Cina nyang wilayahjih nakeuh Pulo Hainan di Lhôk Tonkin. Wilayah la'ôtjih na cit bak La'ôt Cina Tunong. Nang nanggroë propinsi Hainan nakeuh banda Haikou.\nJilin nakeuh saboh propinsi di timu barôh (la'ôt) Rèpublik Rakyat Cina. Propinsi Jilin meuceuë deungon propinsi Heilongjiang, Mongolia Dalam ngon Liaoning bak sagoë dalam Cina. Bak sagoë luwa nanggroëjih, Jilin meuceuë deungon Korèa Tunong, na cit meurumpok ceuë deungon Rusia. Nang nanggroë Jilin nakeuh banda Changchun.\nLiaoning nakeuh saboh propinsi di timu barôh (la'ôt) Rèpublik Rakyat Cina. Propinsi nyoë meuceuë deungön propinsi Jilin, Mongolia Dalam ngon Hebei. Ceuë deungön luwa nanggroë Cina cit ngön Korèa Tunong. Nibak nyan na cit ceuë ngon la'ôt Kunèng. Nang nanggroë propinsi Liaoning nakeuh banda Shenyang.\nMongolia Dalam nakeuh saboh propinsi di barôh Rèpublik Rakyat Cina, sabab wilayahjih luwah ngon panyang, propinsi nyoë le meuceuë deungon propinsi la'én di Cina. Ceuëjih nakeuh deungon propinsi Gansu, Ningxia, Shaanxi, Shanxi (kon Shaanxi), Hebei, Liaoning, Jilin ngon Heilongjiang. Ceuë ngon nanggroë luwa Cina nakeuh deungon nanggroë Rusia ngon Mongolia (Mongolia Luwa). Nang nanggroë Mongolia Dalam nakeuh banda Hohhot.\nNingxia nakeuh saboh propinsi di utara teungoh Rèpublik Rakyat Cina. Propinsi nyoë nakeuh propinsi otonomi keu sukèë Hui. Propinsi nyoë meuceuë deungon 3 boh propinsi mantöng, Mongolia Dalam bak sagoë utara, Shaanxi u timu ngön Gansu bak sagoë seulatan. Nang nanggroë Ningxia nakeuh bandaYinchuan.\nQinghai nakeuh saboh propinsi di Rèpublik Rakyat Cina. Propinsi nyoë meuceuë deungön propinsi Gansu bak sagoë baroh, Xinjiang ngon Tibèt bak sagoë barat, Tibèt ngön Sichuan bak sagoë tunong ngön Gansu bak sagoë timu. Nang nanggroë Qinghai nakeuh Xining.\nShaanxi nakeuh saboh propinsi di barat barôh Cina. Shaanxi meuceuë deungon meubagoë propinsi la'én nakeuh deungon propinsi Sichuan, Gansu, Ningxia, Mongolia Dalam, Shanxi, Henan, Hubei, ngon banda rayek Chongqing. Nang nanggroë propinsi nyoë nakeuh banda Xi'an.\nShanghai nakeuh saboh banda rayek di China. Shanghai meuceuë deungon propinsi Jiangsu ngon Zhejiang. Di siblah timu Shanghai meuceuë deungon La'ôt China Timu.\nShanxi nakeuh saboh propinsi di barôh Cina. Wilayah Shanxi meuceuë deungon propinsi Shaanxi, Mongolia Dalam, Hebei, ngon Henan. Nang nanggroë Shanxi nakeuh banda Taiyuan.\nSichuan nakeuh saboh propinsi di Rèpublik Rakyat Cina. Propinsi Sichuan meurumpok ceuë deungon propinsi Guizhou, Yunnan, Xizang (Tibèt), Qinghai, Gansu, Shaanxi ngon banda rayek Chongqing. Propinsi nyoë nang nanggroëjih nakeuh banda Chengdu.\nTibèt nakeuh saboh propinsi di nanggroë Rèpublik Rakyat Cina atawa, nyang geupeunan lé Cina Xizang deungön status Wilayah Otonomi bak RRC. Tibèt nakeuh da’irah nyang di gunong Himalaya nyang ka yém cit geukheun seubagoë bubông dônya, meubatah deungon Nepal, Bhutan, India bak sagoë luwa nanggroë Cina, ngön Propinsi Xinjiang, Qinghai ngon Sichuan bak sagoë dalam nanggroë Cina.\nNang nanggroë di Tibèt nakeuh Lhasa.\nXinjiang nakeuh saboh propinsi otonomi nyang na di Cina. Ureuëng duëk di propinsi nyoë nakeuh ureueng Islam. Dilèë nan propinsi nyoë nakeuh Uyghuristan. Nang nanggroe propinsi nyoe nakeuh Urumqi (Wulumuqi).\nYunnan nakeuh saboh propinsi di nanggroë Cina. Propinsi Yunnan meuceuë ngon propinsi Tibèt, Sichuan, Guizhou ngon Guangxi. Propinsi nyoë meuceuë cit deungon 3 boh nanggroë di luwa Cina nakeuh deungon Myanmar, Laos ngon Viètnam. Nang nanggroë di Yunnan nakeuh banda Kunming.